DA
C 112/8
Den Europæiske Unions Tidende
27.3.2023
Domstolens dom (Store Afdeling) af 7. februar 2023 — Confédération paysanne m.fl. mod Premier ministre og Ministre de l’Agriculture et de l’Alimentation (anmodning om præjudiciel afgørelse fra Conseil d’État — Frankrig) (Sag C-688/21) (1) [Præjudiciel forelæggelse – miljø – udsætning af genetisk modificerede organismer – direktiv 2001/18/EF – artikel 3, stk.
1 – bilag I B, nr.
1) – anvendelsesområde – undtagelser – traditionelt brugte teknikker/metoder til genetisk modifikation, som gennem lang tid har vist sig sikre – tilfældig in vitro-mutagenese] (2023/C 112/10) Processprog: fransk Den forelæggende ret Conseil d’État
Parter i hovedsagen Sagsøgere: Confédération paysanne, Réseau Semences Paysannes, Les Amis de la Terre France, Collectif Vigilance OGM et Pesticides 16, Vigilance OG2M, CSFV 49, OGM: dangers, Vigilance OGM 33 og Fédération Nature et Progrès
Sagsøgte: Premier ministre og Ministre de l’Agriculture et de l’Alimentation
Procesdeltager: Fédération française des producteurs d’oléagineux et de protéagineux
Konklusion Artikel 3, stk.
1, i Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF, sammenholdt med nr.
1) i bilag I B til dette direktiv og i lyset af 17. betragtning hertil,
skal fortolkes således, at
organismer, som er fremstillet ved anvendelse af en mutageneseteknik/ metode, der er baseret på de samme metoder til modifikation af den pågældende organismes genetiske materiale gennem den mutagene agens som en mutageneseteknik/ metode, der traditionelt er blevet brugt i en række anvendelser, og som gennem lang tid har vist sig sikker, men som adskiller sig fra sidstnævnte mutageneseteknik/ metode ved andre karakteristika, principielt er udelukket fra den undtagelse, der er fastsat i denne bestemmelse, for så vidt som det godtgøres, at disse karakteristika kan medføre modifikationer af denne organismes genetiske materiale, som på grund af deres karakter eller det tempo, hvormed de indtræder, adskiller sig fra de modifikationer, der følger af anvendelsen af sidstnævnte mutageneseteknik/ metode.
De virkninger, der er iboende forbundet med in vitro-dyrkning, begrunder imidlertid ikke som sådan, at organismer, der er fremstillet ved in vitro-anvendelse af en mutageneseteknik/ metode, som traditionelt er blevet brugt i en række in vivo-anvendelser, og som gennem lang tid har vist sig sikker henset til disse anvendelser, udelukkes fra denne undtagelse.
(1)
EUT C 37 af 21.1.2022.